**Ministru kabineta rīkojuma projekta**

**"Par Patentu valdes 2018. gada budžeta apstiprināšanu" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Ministru kabineta rīkojuma projekts "Par Patentu valdes 2018. gada budžeta apstiprināšanu" (turpmāk – Projekts) izstrādāts pamatojoties uz Rūpnieciskā īpašuma institūciju un procedūru likuma (turpmāk - RĪIPL) 5. panta pirmo un otro daļu. Likuma par budžetu un finanšu vadību (turpmāk - LBFV) 41. panta 1.1 daļa, kas nosaka, ka budžeta nefinansētu iestāžu nākamā gada budžeta projektus apstiprināšanai Ministru kabinetā iesniedz ministrijas (pārraudzības institūcijas). LBFV 6.1 panta piektā daļa, kas nosaka, ka budžeta nefinansētu iestāžu kārtējā gada līdzekļu atlikumu var izmantot nākamajā gadā izdevumu finansēšanai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Saskaņā ar Ministru kabineta 2015. gada 15. decembra noteikumu Nr. 720 "Patentu valdes nolikums" 12. punktu Patentu valdes darbību finansē no pašu ieņēmumiem par sniegtajiem maksas pakalpojumiem, citiem pašu ieņēmumiem, starptautisko organizāciju finanšu atskaitījumiem, ārvalstu finanšu palīdzības, ziedojumiem, dāvinājumiem un atsevišķu valsts pārvaldes uzdevumu veikšanai piešķirtās dotācijas no vispārējiem ieņēmumiem. Šobrīd Patentu valdes 2017. gada budžetu nosaka Ministru kabineta 2016. gada 29. novembra rīkojums Nr. 734 "Par Patentu valdes 2017. gada budžeta apstiprināšanu", kurā ir apstiprināti Patentu valdes ieņēmumi 2 677 859 *euro* apmērā un izdevumi 3 379 074 *euro* apmērā (tai skaitā izdevumu finansēšanai novirzot maksas pakalpojumu un citu pašu ieņēmumu naudas līdzekļu atlikumu uz 2017. gada 1. janvāri 701 215 *euro* apmērā). Atbilstoši LBFV 41. panta 1.1 daļai izstrādātais Projekts paredz, ka jāapstiprina Patentu valdes 2018. gada budžeta ieņēmumi 3 118 696 *euro* apmērā un izdevumi 3 922 696 *euro* apmērā, tai skaitā izdevumu finansēšanai novirzot maksas pakalpojumu un citu pašu ieņēmumu naudas līdzekļu atlikumu uz 2018. gada 1. janvāri 804 000 *euro* apmērā. Patentu valde 2018. gadā plāno:1. Resursus izdevumu segšanai 3 118 696 *euro* apmērā, t.sk. ieņēmumus no sniegtajiem maksas pakalpojumiem 2 678 620 *euro* apmērā, ieņēmumus starptautiskās sadarbības ietvaros 440 076*euro* apmērā.
2. Izdevumus 3 922 696 *euro* apmērā, t.sk. atlīdzības izdevumus 1 562 920 *euro* apmērā, preču un pakalpojumu izdevumus 960 307 *euro* apmērā, izdevumus kārtējiem maksājumiem Eiropas Savienības budžetā un starptautiskai sadarbībai 810 269 *euro* apmērā, uzturēšanas izdevumu transfertus 150 000 *euro* apmērā un kapitālos izdevumus 439 200 *euro* apmērā.

 Salīdzinājumā ar 2017. gadu, Projektā paredzētas vairākas izmaiņas: Ievērojot Ministru kabineta 2013. gada 29. janvāra noteikumos Nr. 66 "Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību" noteiktos ierobežojumus, atlīdzības izdevumi palielināti par 152 183 *euro*, jo 2018. gadā Patentu valdei ir būtiski nodrošināt darbinieku kvalifikācijai un darba pienākumiem atbilstošu atalgojuma līmeni, lai piesaistītu un noturētu kompetentus un konkurētspējīgus darbiniekus. Patentu valdei kvalificētu darbinieku piesaistē ir jākonkurē ne tikai ar publisko, bet arī ar privāto sektoru, kur algas ir ievērojami lielākas, it īpaši tādiem speciālistiem kā fiziķi, ķīmiķi, informācijas tehnoloģiju speciālisti un citi. Preču un pakalpojumu izdevumi palielināti par 124 339*euro,* galvenokārt informācijas sistēmu uzturēšanai un papildināšanai (Patentu valdes preču zīmju un dizainparaugu informācijas sistēmas (*Front Office* un *Back Office*), preču zīmju un dizainparaugu datu izplatīšanas sistēmas (*TMview* un *Designview*), Eiropas Savienības preču zīmju senioritātes datu sinhronizācijas sistēmas, patentu informācijas sistēma), patentu informācijas sistēmas savietošanai ar iestādes eksistējošām sistēmām, datu bāžu abonēšanai departamenta "Patentu tehniskā bibliotēka" patentu meklējumu un izgudrojumu ekspertīzes departamenta ekspertu darba nodrošināšanai. Attiecīgie izdevumi paredzēti arī sabiedrības informēšanas jomai - paredzēts turpināt rīkot sabiedrības informēšanas pasākumus par rūpnieciskā īpašuma aizsardzības jautājumiem uzņēmējiem, intelektuālā īpašuma pasniedzējiem, augstāko mācību iestāžu pasniedzējiem, studentiem, kā arī piedalīties starptautiskajās izstādēs un Latvijas Tirdzniecības un rūpniecības kameras, *Junior Achievement*, Latvijas Tehnoloģiskā centra un Eiropas Biznesa atbalsta tīkla Latvijā, Latvijas Investīciju un attīstības aģentūras rīkotajos pasākumos, kā arī turpināt kampaņu sabiedrības izglītošanai.  Starptautiskās sadarbības izdevumi Latvijas maksājuma daļas veikšanai Eiropas patentu iestādei palielinās par 121 600 *euro*, jo maksājums veicams, pamatojoties uz 1973. gada 5. oktobra Konvencijas par Eiropas patentu piešķiršanu 39. panta pirmo daļu un Eiropas Patentu organizācijas (EPO) Administratīvās padomes 1984. gada 8. jūnija lēmumu, kas noteic, ka Eiropas patentu iestādei (EPI) pārskaitāmi 50 % no Eiropas patentu ikgadējās uzturēšanas gada maksām. 2018. gadā paredzēti budžeta iestāžu uzturēšanas transferti, lai nodrošinātu ar Patentu valdes darbību saistītās centralizētās infrastruktūras daļēju uzturēšanu (datu centrs un IT sistēmas, korporatīvais datu tīkls un balss pārraides tīkls, *Horizon* un *Microstrategy* licenču uzturēšana, *TM Doclogix* saskarne integrācijai ar *PV Doclogix*, *Microsoft* licenču centralizētā uzturēšana, kā arī piemaksas nodrošināšana ~ 20 % apmērā ~12 nodarbinātajiem par patentu politikas plānošanu, tās uzraudzību, atbalstu (nozaru politika, finanses, iepirkums, IT)). Uzturēšanas transferti palielināti par 132 000 *euro*. Patentu administrācijas informācijas sistēmas izstrādes turpināšana (izveidošana uzsākta 2017. gadā), kura nodrošinās Latvijā iesniegto patentu pieteikumu, Latvijā apstiprināto un uz Latviju attiecināto Eiropas patentu, kā arī papildu aizsardzības sertifikātu pārvaldību. Sistēma arī nodrošinās patentu pieteikumu un patentu datu pieejamību Patentu valdes tīmekļa vietnē, kā arī iespēju iesniegt patentu pieteikumus tiešsaistes režīmā. Kapitālie izdevumi palielināti par 13 500 *euro*. Projekts paredz, ka saskaņā ar LBFV 6.1 panta piekto daļu Patentu valde kā budžeta nefinansētā iestāde kārtējā gada līdzekļu atlikumu, kas radies no ieņēmumiem par sniegtajiem maksas pakalpojumiem un citiem pašu ieņēmumiem, izmantos 2018. gadā 804 000 *euro* apmērā šādu pasākumu nodrošināšanai:1. 190 000 *euro*, lai nodrošinātu iemaksu veikšanu par 2017. gada 4. ceturksni Eiropas Patentu organizācijā, pamatojoties uz 1973. gada 5. oktobra Konvencijas par Eiropas patentu piešķiršanu 39. panta pirmo daļu un Eiropas Patentu organizācijas (EPO) Administratīvās padomes 1984. gada 8. jūnija lēmumu, kas noteic, ka Eiropas patentu iestādei (EPI) pārskaitāmi 50 % no Eiropas patentu ikgadējās uzturēšanas gada maksām.
2. 264 000 *euro* apmērā vienreizējiem pasākumiem, starptautiskās sadarbības ietvaros - maksājumi par patentu meklējumiem, saskaņā ar Ministru kabineta 2016. gada 23. augusta sēdes protokola Nr. 42 35. § apstiprināto informatīvo ziņojumu "Par nacionālajā procedūrā piešķirto patentu kvalitātes uzlabošanas pasākumiem" (154 000 *euro*), lai piedāvātu risinājumu, kā uzlabot Latvijas patentu kvalitāti un palielinātu piešķirto Eiropas patentu skaitu. Sadarbībā ar Eiropas Savienības Intelektuālā īpašuma iestādi preču zīmju un dizainparaugu informācijas sistēmu *Front Office* un *Back Office* uzturēšanai un papildinājumiem (110 000 *euro*). Patentu valde ir panākusi vienošanos, ka finansējumu par līgumu īstenošanu Patentu valde saņem nākamā gada sākumā par iepriekšējā gada periodu. Starptautiskās iestādes maksājumus par Patentu valdes darbībām, noslēgto līgumu ietvaros, pēc noteikto dokumentu nosūtīšanas un apstiprināšanas atmaksā Patentu valdei.
3. 350 000 *euro* novirzīti vienreizējam pasākumam nemateriālā ieguldījuma izveidošanai - jaunas patentu informācijas sistēmas izstrādes turpināšana, lai nodrošinātu Eiropas Savienības Intelektuālā īpašuma iestādes Sadarbības fonda ietvaros izstrādātās sistēmas pielāgošanu patentu informācijas sistēmas funkcionalitātei, ieviešanu un savietošanu ar jau izveidotajām sistēmām. Patentu informācijas sistēmas izstrādi plānots pabeigt 2018. gadā.

 2018. gada Patentu valdes budžetā Rūpnieciskā īpašuma apelācijas padomes darbības nodrošināšanai paredzēts novirzīt 120 621 *euro* (atlīdzība). |
| 3. | Projekta izstrādē iesaistītās institūcijas | Tieslietu ministrija un Patentu valde. |
| 4. | Cita informācija | Projekta īstenošanu Patentu valde nodrošinās no ieņēmumiem par maksas pakalpojumiem un citiem pašu ieņēmumiem. |
|  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Patentu valde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs Patentu valdes funkciju apjomu vai institucionālo struktūru. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

Mikāla 67099635

Ruta.Mikala@lrpv.gov.lv